Source: http://www.felszamolas.biz/FELSZAMOLASI-ELJARAS/FELSZAMOLASI-ELJARAS.php
Timestamp: 2017-08-17 03:49:48+00:00

Document:
A felszámoló felméri a gazdálkodó szervezet vagyoni helyzetét és a vele szemben támasztott követeléseket, ütemezi a felszámolást, kérésre tájékoztatást ad. Hitelezői választmány esetén, meg kell szereznie annak a támogatását, mely egy évre szól. A felszámoló külön nyilvántartásba veszi a követeléseket. A nyilvántartásba vétel feltétele a hitelezői hozzájárulás fizetése. A felszámoló jogosult az adós által kötött szerződéseket azonnali hatállyal felmondani, vagy ha a felek egyike sem teljesített szolgáltatást, a szerződéstől a felszámoló elállhat. A felszámolás kezdő időpontjától a felszámoló gyakorolja a munkáltatói jogokat, és teljesíti a kötelezettségeket. A felszámoló a felszámolási eljárás alatt köteles gondoskodni az adós vagyonának megóvásáról, megőrzéséről.
A VAGYON ÉRTÉKESÍTÉSE A FELSZÁMOLÁSI ELJÁRÁS SORÁN A felszámoló az adós vagyontárgyait nyilvánosan értékesíti a forgalomban elérhető legmagasabb áron. A felszámoló az értékesítést pályázat vagy árverés keretében végzi. Ettől bizonyos esetekben el lehet térni. Ha a felszámoló az értékesítés formáira vonatkozó rendelkezéseknek nem tesz eleget, az általa megkötött adásvételi szerződést meg lehet támadni. Ha a felszámoló az elővásárlási jog figyelembevételére vonatkozó kötelezettségének nem tesz eleget, a jogosult bírósághoz fordulhat.
A felszámoló a pályázat értékelését és annak eredményét jegyzőkönyvbe foglalja, amelyet megküld a választmánynak. A jegyzőkönyvek megtekintését - kérésre - bármely hitelező részére lehetővé kell tenni. Az árverésről árverési hirdetményt kell kiadni a Cégközlönyben. Ha az árverésen a felajánlott vételár nem éri el a becsértéket, a felszámoló újabb árverés tartásáról határozhat, vagy a vételárat legfeljebb a becsérték feléig leszállíthatja. Ha ezen az áron sem érkezik ajánlat, a felszámoló az árverést sikertelennek nyilvánítja. Ingatlanra az árverezhet, aki előlegként az ingatlan becsértékének 5%-át legkésőbb az árverés megkezdése előtt a felszámolónál letétbe helyezi.
INGATLAN ÁRVERÉS A FELSZÁMOLÁSI ELJÁRÁSBAN Az ingatlan árverésen történő értékesítése nem érinti harmadik személynek az árverés időpontjában az ingatlanra bejegyzett és az ingatlan-nyilvántartáson kívül fennálló jogait. Ingóság árverezése esetén a legtöbbet ajánló köteles a vételárat azonnal kifizetni. A fizetést elmulasztó vevő nem vehet részt a vagyontárgy további vagy újabb árverezésében. Az elővásárlásra jogosult a végleges vételár tekintetében nyilatkozhat, hogy meg kívánja-e venni a dolgot.
Ha a felszámolási eljárás során megfelelő mennyiségű pénz folyik be, a felszámoló a követelések bejelentésére megadott határidő letelte után, közbenső felszámolási mérleget készíthet. A közbenső mérleg tartalmazza a gazdálkodó szervezet tevékenységet lezáró mérlegének adatait. A felszámolás kezdetétől évente a közbenső mérleg elkészítése kötelező. A felszámolás várható költségeire és a vitás hitelezői igények fedezetére a közbenső mérleg alapján tartalékot kell képezni. A tartalékon felüli pénzvagyon terhére a kielégítési sorrendben a jogos követelések kielégíthetőek. Ezt a bíróságnak kell jóváhagynia.
A KÖVETELÉSEK KIELÉGÍTÉSE A FELSZÁMOLÁSI ELJÁRÁS SORÁN A követeléseknek a bíróság által jóváhagyott közbenső mérleg alapján történő kielégítéséről a felszámoló az adós összes hitelezőjét köteles tájékoztatni. A felszámoló jogszabálysértése esetén a sérelmet szenvedő fél kifogással élhet. A bíróság a kifogás felől soron kívül határoz. Elrendelheti a kifogásolt intézkedés felfüggesztését, ha a felek meghallgatására, vagy egyéb bizonyítási eljárásra van szükség. Ha a kifogás helytálló, a felszámoló intézkedését a bíróság megsemmisíti, és az eredeti állapotot helyreállítja, vagy a felszámoló részére új intézkedés megtételét írja elő, ellenkező esetben a kifogást elutasítja. A kifogásnak helyt adó végzés ellen annak közlésétől számított 15 napon belül lehet fellebbezni.
FELELŐSSÉG A FELSZÁMOLÁSI ELJÁRÁSÉRT A felszámoló a felszámolás során az adott helyzetben általában elvárható gondossággal köteles eljárni. A kötelezettségeinek megszegésével okozott kárért a polgári jogi felelősség általános szabályai szerint felel. A felszámoló felelőssége az adósnak a felszámolás kezdő időpontjában meglévő - illetve a felszámolás alatt szerzett - vagyonára terjed ki.
JOGORVOSLAT A FELSZÁMOLÁSI ZÁRÓMÉRLEGGEL KAPCSOLATBAN A bíróság a felszámolási zárómérleget és a vagyonfelosztási javaslatot megküldi a hitelezőknek. Bármelyik hitelező kifogásolhatja írásban a felszámolási zárómérlegben és a vagyonfelosztási javaslatban foglaltakat. Ebben az esetben a bíróság tárgyalást tűz ki, amelyre megidézi a kifogást előterjesztőt, valamint a felszámolót. A kifogás elutasítása ellen nincs lehetőség fellebbezésre. Ha a felszámolás nem fejeződik be 2 év alatt, akkor a bíróság a be nem hajtott követeléseket, és az értékesítetlen vagyontárgyakat a hitelezők közt a kielégítési sorrend szerint felosztja. Ha zálogjoggal terhelt vagyontárgy is van az értékesítetlen tárgyak közt, akkor azon a zálogjog megszűnik a bírósági végzési jogerőre emelkedésével. Ezen eljárás illetékmentes.
Válasz Medo üzenetére. vagyis az én cégem pénze a felszámolásban nem az én pénzem...
Válasz Medo üzenetére. Ha jól tudom ez sikkasztás. Ez azért elég kemény egy adózási célú manőverért. Mit lehet tenni ilyenkor?
Válasz Laci üzenetére. hát azért nem hiszem hogy a könyvelő magától talált volna ki számokat és hasracsapásos alapján írt volna valamit a könyvelési kartonokra, hogy hogyan gazdálkodott a céged
az már másik kérdés, hogy a jó könyvelő megkérdezi, hogy kifizesse-e osztalékként a felgyülemlett profitot a legtöbb ügyfél azt mondja, hogy ne mert akkor szja-zni és egészségügyi hozzájárulást kellene fizetni utána
így papíron a cégé marad a pénz, amit az ügyvezető vagy a tulajdonos - a legtöbb esetben ugyanaz - elkölt saját céljaira, jobb esetben házat vesz belőle, rossz esetben pedig utzgat vagy feléli
az egésznek az a lényege hogy azért hogy az adókat elkerülje a tulajdonos inkább felvállalja annak a kockázatát hogy cége pénzével nem tud elszámolni Ezzel nincs is gond ha ő egyben az egyeüdöli tualjdonos rövid távon Akkor jönnek a gondok, amikor valamilyen tartozás keletkezik (pl.: adótartozás vagy visszakövetelt pályázati pénz) és erre nincs elég valós pénze a cégnek Ezekből az ügyekből felszámolás lesz Felszámolásban a tulajdonos elveszíti a kontrollt a cége felett mert a cég vagyonálva a felszámoló jogosult rendelkezni ő kéoviseli a céget
a cég ilyenkor a felszámoéásban számon kéri rajtad hogy hova lett a pénz
emberileg megértem a dolgot, kinek lenne kedve negyven százalékot befizetni adóba amikor még messze vannak a gondok
remélem segítettem a fentivel megérteni a helyzetet
Válasz Laci üzenetére. Jó gondolat, de nem a könyvelő felelős érte. Ez olyan pénz, ami a cégé, csak nálad van, te kezeled. Az már más kérdés, hogy közben te elköltötted valamire, ami nem került be a cégbe. A könyvelőd ezért nem felel.
Válasz ZOO üzenetére. De én nem is értem az egészet, a könyvelő hozta ki ezeket a számokat, én igazából azt sem tudom, hogy mi az a házipénztár. Én mindíg odaadtam a számlákat és ő csinálta meg a bevallásokat, én nem is emlékszem, hogy valahol láttam volna leírva, hogy házipénztár, azt meg végképp nem, hogy 11 milió forint van benne. Nem a könyvelőnek kellene felelnie ezért? Mindenki azért felel, amit csinál, ezt pedig ő csinálta, én sosem mondtam neki, hogy a házipénztárhoz tegyen számokat.

References: bíróság 
 bíróság 
 bíróság 
 bíróság 
 bíróság 
 bíróság